אסף קדרון

אסף קדרון (נולד ב-12 בפברואר 1976) הוא אמן אבן ישראלי, ההוגה ויוצר מונומנטים ויצירות יודאיקה מאבני ארץ ישראל.

==ביוגרפיה==
אסף קדרון נולד ליוסף ורחל קדרון בצפת. הוא למד בבית ספר האר"י בצפת ובישיבה תיכונית קריית נוער בירושלים. למד בישיבת תפארת צבי וישיבת קדומים. את שירותו הצבאי עשה בנצח יהודה. נשוי לנורית לבית פוקס.

==מיצירותיו==
דגם [[מזבח העולה במוזאון מכון המקדש]]
ממוזער
שלושת הנערים|ממוזער]]
בשנת 2007 הקים קדרון במרכז חוות גבעות עולם, גלעד זיכרון ליהושע בן נון, שבמרכזו רצפת פסיפס ועליה הכיתוב: "יהושע בן נון חזק ואמץ". היצירה בנויה משבעה מעגלים וסביבה נטועים שישים עצי זית המסמלים מאפיינים שונים בסיפור כיבוש יריחו על ידי יהושע.

בחוות גבעות עולם יצר קדרון גם את ארון הקודש ועמוד התפילה בבית הכנסת.

דגם של מזבח העולה שבנה קדרון ב-2009 מוצג בתצוגה הקבועה של מוזאון מכון המקדש בירושלים. האבנים נלקטו מאזור המזבח בהר עיבל שם בנה יהושע בן נון מזבח בעת כניסתו לארץ.

בשנת 2010 בנה את המצבה של הרב מרדכי אליהו. המצבה בנויה מאבנים שהובאו מארבע ערי הקודש.

בשנת 2011 התרחש רצח בני משפחת פוגל באיתמר. שנה לאחר הרצח נחנך לזכרם "משכן אהוד", בית הקבע של הישיבה הגבוהה באיתמר. את ארון הקודש והבימה בישיבה בנה אסף קדרון. ארון הקודש עשוי מאבני המקום והאדמה שבין האבנים נלקחה מגינת משפחת פוגל.

בשנת 2014 התרחש רצח שלושת הנערים בגוש עציון. כשנה לאחר מכן הקים קדרון אנדרטה לזכרם בעינות ענר שבגוש טלמונים, מקום מגוריו של גלעד שער.

בשנת 2016 הוצבו במערת המכפלה שתי מזוזות פרי עבודתו בפתחי אולמות אברהם ויעקב.

בשנת 2017 העניקה מועצת יש"ע מזוזה פרי יצירתו ליו"ר הכנסת יולי אדלשטיין, אשר קבע אותה בפתח לשכת יו"ר הכנסת במשכן הכנסת. קדרון סיפר כי "מדובר באבן מנחלת שבט בנימין, אבן שצורתה כצורת ארץ ישראל". <ref></ref>

בשנת 2018 הוענקה חנוכיה פרי יצירתו לסגן נשיא ארצות הברית מייק פנס, במעמד סיום ביקורו בארץ הקודש למרגלות הכותל המערבי. החנוכייה עשויה מאבן אשר נלקטה מעמק מעלה לבונה, מקום זירת קרב הגבורה הראשון של יהודה המכבי וקומץ לוחמיו בלגיונות האימפריה היוונית.

בעקבות הכרזת ארצות הברית על העברת השגרירות לירושלים, והכרתה של ארצות הברית בירושלים כבירתה של מדינת ישראל, התבקש קדרון להכין יצירה בעלת משמעות שתביע את הכרת תודתה של מדינת ישראל לממשל האמריקאי. בתאריך 5 במרץ 2018 העניק ראש ממשלת ישראל בנימין נתניהו את היצירה לנשיא ארצות הברית דונלד טראמפ.

<gallery>
קובץ:בימה מאבן וזכוכית.jpg|בימת בית המדרש של ישיבת איתמר
קובץ:גלעד 2 048.jpg|קטע מגלעד יהושע בן נון
קובץ:מזוזת הכניסה הראשית במערת המכפלה.jpgמזוזת הכניסה הראשית במערת המכפלה
קובץ:עמוד תפילה בבית הכנסת.jpg|עמוד תפילה מאבן וזכוכית
קובץ:חנוכייה מאבן וברזל.jpg|חנוכייה עשויה מאבן וברזל
קובץ:חנוכיית החירות אסף קדרון.jpg|ממוזער|חנוכיית החירות
</gallery>

==קישורים חיצוניים==

* מנחם כהן, [http://www.chabad.org.il/Magazines/Article.asp?ArticleID=12294&CategoryID=2051 אבנים עם נשמה], פורסם בעלון שיחת השבוע, 8 באפריל 2016
* הדר סקלסקי, [http://www.files.org.il/BRPortalStorage/a/3/66/30/09-FJobAprAdX.pdf וייקח מאבני המקום], פורסם במקור בעולם קטן, ו' כסלו תשע"ה
* [https://www.facebook.com/kidronart/videos/vb.1031809601/10211162176663560/?type=2&theater וידאו: מתנת ההתיישבות לראש ממשלת ישראל בנימין נתניהו], י"ב בסיון תשע"ז
* חדשות 0404, [https://www.0404.co.il/?p=45198 השגריר פרידמן התרגש: קיבל מדגן פמוטים מאבני איתמר בשומרון] 4 ביולי 2017
* [https://www.facebook.com/kidronart/posts/10213670246603741 טקס הענקת החנוכייה לסגן נשיא ארצות הברית מייק פנס], 23 בינואר 2018
* [https://www.facebook.com/kidronart/posts/10213670427088253 מתנת ראש ממשלת ישראל לנשיא ארצות הברית] 5 במרץ 2018

==הערות שוליים==

קטגוריה:פסלים ישראלים
קטגוריה:בוגרי ישיבת תפארת צבי
קטגוריה:בוגרי ישיבת קדומים
קטגוריה:בוגרי ישיבת קריית נוער
קטגוריה:ישראלים שנולדו ב-1976